10 patriotiskys dzīsmis latgaliski
Rokstu sagataveja: portals lakuga.lv
Nedeļa nu Luočplieša dīnys 11. novembrī leidz Latvejis Republikys proklamiešonys dīnai 18. novembrī paīt eipaši patriotiskā gorā. Gaidūt Latvejis vaļsts symtgadis svieteišonu, portals lakuga.lv ir sataisejs sovu izlasi i pīduovoj nūsaklauseit desmit dažaidys patriotiskuos dzīsmis par Latveju i Latgolu latgaliski.
Patriotisku dzīšmu latgaliski ir daudzi, daudzi vaira, bet itymā izlasē atrassit dažaidu izpiļdeituoju, stylu i varbyut kaidys mozuok zynomys dzīsmis.
1.
SKEISTA MUNA TĀVU ZEME
Tautysdzīsme, dzīd folklorys kūpa i kapela “Egle” nu Viļakys nūvoda Mednevys.
2.
PĪMIŅ, BRUOĻ
Dzīsme teik saukta par Latgolys naoficialū himnu, tuos vuordu i muzykys autori ir Valdis i Māris Muktupāveli. Dzīsmis verseju dzīd legendarais veiru kors “Olūts” dirigenta Juoņa Gruduļa vadeibā.
3.
SKAIDRA VOLŪDA
Dzīsme teik saukta par Latgolys himnu. Dzīsme ar Eugeņa Karūdznīka (eistajā vuordā Eugenija Ruško, bet dzīsmis komponista nūruode publicāta zam E. Rāznupa vuorda (vīns nu pseidonimu)) muzyku i Annys Rancānis vuordim, kurī jimti nu 1986. godā gruomotā “Piektdiena” publicātuos poemys “Taisneibas nesējs”, kas veļteita Pīteram Miglinīkam. A. Rancānis originalūs vuordus komponists ir drupeit pamainejs. Dzīsmis verseja nu 1991. goda Latgolys Televizejis muzykys festivala, izpylda Andris Baltacis, Aleksandrs Zeimuļs-Priževoits i Daugovpiļs pyušomūs instrumentu orkestris dirigenta Raimonda Igolnieka vadeibā.
4.
LYUGUMS LATVEJAI
Grupys “Latgales dāmu pops” dzīduotuo dzīsme. Muzykys autore Anita Bērziņa, vuordi – Fraņcs Trasuns i Anita Bērziņa.
5.
IEDEDZIES PAR LATVIJU
Taišni pyrma desmit godu īraksteituo dzīsme, kurymā sasateik grupa “Borowa Mc”, dzīduotuoja Aija Andrejeva i muzikis Artis Dvarionas. Dzīsmis muzykys autors ir Ingars Gusāns, vuordu – Aigars Runčis.
6.
ATSAGRĪZT
Dzīsmis vuordu autori Aija Eriņa i Linards Eriņš, muzykys autore Aija Eriņa. Dzīsmis verseja Eriņu saimis izpiļdejumā LNT šovā “Dziedošās ģimenes”.
7.
PALEIDZI DĪVS
Dzīsmis vuordu i muzykys autors Normunds Zušs. Dzīsmis verseja nu Rēzeknis Zaļuo pakolnu kora dzīduojuma.
8.
MUNA ZEMEITE
Dzīsmis muzykys autore Guntra Kuzmina, vuordu autors Voldemārs Voguls, dzīd Rēzeknis nūvoda vokaluo studeja “Skonai”. Dzīsmi pyrma treju godu studeja kai mīlesteibys aplīcynuojumu duovynuoja Latvejai svātkūs. Solo – Marta Paula Sējāne.
9.
PATRIOTI (AI PAGALI PA PAKALI)
Dzīsmis muzykys i vuordu autors Artūrs Uškāns. Dzīsmis verseja Uškānu saimis ansambļa izpiļdejumā LNT šovā “Dziedošās ģimenes”.
10.
MUORYS ZEMEI
Dzīsmis teksta autore ir Leontine Apšineica, muzykys autors Gints Ločmelis. Dzīsmis izpiļdeituojs grupa “Ginc un Es”.
Roksts sagataveits ar Vaļsts regionaluos atteisteibys agenturys finansialu atbolstu nu Latvejis vaļsts budžeta leidzekļu.
ltg_Latn ltg_Latn ltg_Latn ltg_Latn unk ltg_Latn ltg_Latn unk ltg_Latn ltg_Latn unk ltg_Latn ltg_Latn unk ltg_Latn ltg_Latn unk lvs_Latn ltg_Latn unk ltg_Latn ltg_Latn unk ltg_Latn ltg_Latn unk ltg_Latn ltg_Latn unk vec_Latn ltg_Latn unk ltg_Latn ltg_Latn ltg_Latn